alexandrainst/scandi-wiki huggingface dataset:
Løiten Lys

Løiten Lys er et lysstøperi på Brenneriroa i Løten kommune. Støperiet ble startet i november 1991 som en énmannsbedrift i kjelleren i disponentboligen til Løiten Brænderi. I 1996 flyttet støperiet til dagens lokaler i Løiten Brænderi. I slutten av desember samme år ble lokalene ødelagt i en brann, men støperiet åpnet igjen i 1997 og er i dag Norges største produsent av håndlagde lys.

Eksterne lenker 
 Hjemmeside Løiten Lys
 Hjemmeside Løiten Brænderi

Norske industriselskaper
Byggverk i Løten
Næringsliv i Løten
Selskaper etablert i 1991
Ugly Betty

Ugly Betty er en amerikansk romantisk komiserie som gikk på ABC fra 2006 til 2010. Serien handler om Betty Suarez (spilt av America Ferrera), en lubben 22-åring fra Queens som får seg jobb for magasinet Mode. Til tross for at Betty er søt, intelligent og hardtarbeidene, blir hun ikke lagt merke til i motemiljøet. Det er da forlagskaksen Bradford Meade overlater ansvaret for Mode til sønnen Daniel, at Betty blir ansatt som Daniels assistent. Dette skjer fordi Betty er den eneste kvinnen på Manhattan Daniel ikke vil gå til sengs med. Tospannet får en tøff start på samarbeidet, men utvikler seg etter hvert til å bli svært handlekraftige. Serien vant kategorien «Beste komiserie eller musikal» i Golden Globe-utdelingen i 2007, mens America Ferrera fikk prisen for «Beste kvinne i komiserie eller musikal».

Serien hadde høye seertall de første tre sesongene, men mange falt fra i fjerde sesong. Noe som gjorde at serien ble nedlagt. 

I Norge ble serien sendt på TVNorge. Den hadde premieren den 3. januar 2007 med 365.000 seere – det nest beste premiereresultatet for en serie på TVNorge noensinne. Kun slått av LOST.

Opphav 
Ugly Betty bygger på den colombianske telenovelaen Betty la fea, som også er innspilt i en meksikansk versjon. Serien er imidlertid skrevet om for å passe inn i et New York-miljø. Den meksikanske skuespilleren Salma Hayek var involvert i produksjonen, og den opprinnelige «Betty la fea» fra den colombianske originalen, Ana Maria Orozco, har også opptrådt i en birolle i serien.

Roller 

America Ferrera – Betty Suarez
Eric Mabius – Daniel Meade
Michael Urie – Marc St.James
Vanessa Williams – Wilhemina Slater
Tony Plana – Ignacio Suarez
Ana Oriz – Hilda Suarez
Becki Newton – Amanda Tanen
Mark Indelicato – Justin Suarez
Ashley Jensen – Christina McKinney
Judith Light – Claire Meade
Alan Dale – Bradford Meade
Rebecca Romijn – Alexis Meade
Christopher Gorham – Henry Grubstick

Referanser

Eksterne lenker 
 

Komiserier fra USA
TV-serier fra 2000-årene, fra USA
TV-produksjoner på ABC
Lymfesystem

Lymfesystemet er et åresystem som består av lymfe, lymfeårer og lymfevev (herunder ansamlinger kalt lymfeknuter). Lymfeårene begynner blindt ute i vevet og tømmer seg i en vene bak kragebeinet. Oppgavene til lymfesystemet er å transportere fett fra tarmen og overskuddsvæske fra vevet til blodbanen, rense lymfe, hindre betennelser og ødelegge mikroorganismer.

Lymfesystemets oppgaver 
Lymfesystemet har fire viktige oppgaver:

 Samle opp overflødig væske.
 Fange opp ulike elementer som har trengt seg ut gjennom blodkarene.
 Ta hånd om kroppens forsvar mot virus, bakterier og kreft.
 Transportere fett fra tarmene og ut i kroppen.

Det er flest lymfekar i huden, slimhinnene og subserøse vev. Sentralnervesystemet, benmargen og det indre øret inneholder ikke lymfekar.

Annet 
På mange måter kan lymfesystemet betraktes som er transportmiddel for kroppens hvite blodlegemer. Dette er en meget viktig oppgave ettersom det er de hvite blodlegemene som beskytter kroppen mot infeksjoner og sykdommer.

Lymfesystemet består av lymfeårer, lymfekjertler, milten og annet lymfoid vev i ulike organer. Lymfekjertlene er samlet i klynger ved blodkarene.

De største lymfekjertlene finnes i lysken, i armhulene, i halsen og i buken. På disse stedene foregår det en storopprydning av elementer som kan skade kroppen dersom de ikke skilles ut. Dette kan være avfallstoffer som mikroorganismer, brukte blodceller og små sotpartikler

Anatomi
Immunologi
Igor Misjukov

Igor Misjukov (kyrillisk: Iгор Miсжукоv) (født 28. april 1961 i Moskva, Russland) er en russisk ishockeyspiller. Han har stort sett tilbrakt hele sin tid som hockeyspiller i Russland, men hadde to sesonger i Norge for hockeylaget Sparta Sarpsborg. I Norge scoret russeren 72 mål og fikk 113 poeng på de 63 kampene han spilte. Misjukov er en av legendene som fremdeles huskes godt i Sparta Amfi.

Meritter 
 Toppscorer i eliteserien i Norge 1990-91

Referanser

Eksterne lenker 
 

Ishockeyspillere for Sparta Sarpsborg
Russiske ishockeyspillere
Utenlandske ishockeyspillere i Norge
Personer fra Moskva
Robert Downey jr.

Robert John Downey jr. (født 4. april 1965 i New York) er en Oscarnominert amerikansk skuespiller og låtskriver.

Downey tilhørte 1980-tallets «brat-pack», og medvirket i filmer som Weird Science, Snø i Beverly Hills og Air America. Hans store gjennombrudd som skuespiller kom med tittelrollen i filmen Chaplin fra 1992, en rolle som han også ble nominert til Oscar for.

På 1990-tallet spilte Downey i storfilmer som Short Cuts, Natural Born Killers og The Gingerbread Man. I 2000 spilte han i storfilmen Wonder Boys med blant andre Michael Douglas og Tobey Maguire.

Downey hadde en gjesterolle i TV-serien Ally McBeal som Allys kjæreste, men ble sparket fra serien i 2001 etter flere arrestasjoner tilknyttet narkotika. Før han ble sparket fra serien vant han bl.a. en "Golden Globe" for rollen.
Han var i en årrekke kjent for sitt narkotikaproblem og pådro seg en rekke narkotikadommer.

I 2008 spilte Downey hovedrollen i spenningsfilmen Iron Man. Dette året spilte han også i komedien Tropic Thunder, som hadde norgespremière 26. september 2008, hvor han ble nominert til Oscar for sin innsats.

Downey hadde også hovedrollen i filmen Sherlock Holmes, som han fikk en Golden Globe for.

I 2013 spilte han igjen hovedrolle som Tony Stark i filmen Iron Man 3.

Filmografi 
 Pound (1970)
 Greaser's Palace (1972)
 Moment to Moment (1975)
 Up the Academy (1980)
 Baby It's You (1983)
 Firstborn (1984)
 Deadwait (1985) 
 Tuff Turf (1985)
 Weird Science (1985)
 Back to School (1986)
 America (1986)
 The Pick-up Artist (1987)
 Snø i Beverly Hills (1987)
 Johnny Be Good (1988)
 Rented Lips (1988)
 1969 (1988)
 That's Adequate (1989)
 True Believer (1989)
 Chances Are (1989)
 Air America (1990)
 Too Much Sun (1991)
 Soapdish (1991)
 Chaplin (1992)
 Heart and Souls (1993)
 Short Cuts (1993)
 Hail Caesar (1994)
 Natural Born Killers (1994)
 Only You (1994)
 Richard III (1995)
 Home for the Holidays (1995)
 Restoration (1995)
 Danger Zone (1997)
 One Night Stand (1997)
 Two Girls and a Guy (1997)
 Hugo Pool (1997)
 The Gingerbread Man (1998)
 U.S. Marshals (1998)
 In Dreams (1999)
 Friends & Lovers (1999)
 Bowfinger (1999)
 Black and White (1999)
 Wonder Boys (2000)
 Auto Motives (2000) 
 Lethargy (2002) 
 Whatever We Do (2003) 
 The Singing Detective (2003)
 Gothika (2003)
 Eros (2004)
 Game 6 (2005)
 Kiss Kiss Bang Bang (2005)
 Good Night, and Good Luck (2005)
 The Shaggy Dog (2006)
 A Scanner Darkly (2006)
 A Guide to Recognizing Your Saints (2006)
 Fur: An Imaginary Portrait of Diane Arbus (2006)
 Lucky You (2007)
 Charlie Barlett (2007)
 Zodiac (2007)
 Iron Man (2008)
 The Incredible Hulk (2008) - cameo
 Tropic Thunder (2008)
 Solisten (2009)
 Sherlock Holmes (2009)
 Iron Man 2 (2010)
 Due Date (2010)
 Sherlock Holmes: A Game of Shadows  (2011)
 The Avengers (2012)
 Iron Man 3 (2013)
 The Judge (2014)
 The Avengers: Age of Ultron (2015)
 Captain America: Civil War (2016)
 Spider-Man: Homecoming (2017)
 Avengers: Infinity War (2018)
 Avengers: Endgame (2019)
 Dolittle (2020)

Referanser

Eksterne lenker 
 
 

Skuespillere fra USA
Personer fra New York City
Personer fra Santa Monica
Joseph Moiba

Joseph Moiba (født 8. april 1971) var sogneprest i Oppdal. Han er opprinnelig fra Sierra Leone og er utdannet fra Sierra Leone Theological Hall i Freetown, hvor han fikk sitt Higher Certificate of Proficiency in Pastoral Studies (HCPS) i 1997. 

Joseph Moiba kom til Norge i 1999, og tok en cand.mag.-grad og deretter en mastergrad i kristendom ved NTNU. Han er dessuten cand.teol. fra  Universitetet i Oslo. 2. pinsedag 2006 tiltrådte han som sogneprest i Oppdal og ble med det historisk som den første faste ansatte sogneprest med afrikansk bakgrunn i Norge. Han har PhD fra Storbritannia  fra University of Wales Trinity Saint David, og har åpnet en høyskole som heter Bo Community College i sitt hjemland. Han har også jobbet som Associte Vice president for Research ved Cuttington Universitet i Liberia og jobber nå som Lecturer ved United Methodist University i Freetown. Dr Joseph Moiba er også Suprintendent Minister og Synod Secretary for Bo/Kenema district for Metodist kirken i Sierra Leone. 

Hans Tese for Dotorgraden er «RELIGION AND PEACEMAKING IN SIERRA LEONE» som nå er publisert. Han har skrevet mye for eksampel: 
 The Son of Man Again: The Two Main School of Thought and Their use of Source to defend Their positions; 
 Conflict and peace in Sierra Leone, the Role of the Council of Churches and the Inter Religious Council; 
 The Moiba Guide to Writing and Publishing for Academic work; 
 Religion as a peacemaking resource, 
 etc

Eksterne lenker 
 Artikkel om Moiba i VG, «Høvdingsønn - Røkkes nye prest»
 Artikkel ved innsettelsen i Adresseavisen «Afrikansk sogneprest vigslet»

Lutherske prester
Norske lutherske prester
Personer etter føde- eller oppvekststed i Sierra Leone
Fødsler i 1971
Stovner videregående skole

Stovner videregående skole er en offentlig videregående skole på Stovner i Oslo, etablert i 1979. Skolen ligger i Karl Fossums vei 25 over veien for Stovner Senter, Stovner bibliotek og Stovner t-banestasjon. Skolen har lokaler for byggfagene i Aasta Hansteens vei. Stovner vgs har egen skolehage som er knyttet til undervisning og ungdomsbedrifter, som produserer og selger ulike lokale produkter som eplesaft, honning, bivokslys og blomsterfrø

Utdanningstilbud 
Skolen tilbyr studiespesialisering, teknikk og industriell produksjon, bygg- og anleggsteknikk og helse- og oppvekstfag på vg1. Elever som går studiespesialisering har mulighet til å ta Vg2 i London. Elever fra helse- og oppvekstfag kan velge mellom helsearbeiderfag eller hudpleie på Vg2, og hudpleier på Vg3. Elever fra bygg- og anleggsteknikk kan velge mellom byggteknikk, klima-, energi- og miljøteknikk eller overflateteknikk på Vg2. Elever fra teknikk og industriell produksjon kan velge kjøretøy på Vg2. Skolen tilbyr også påbygg til generell studiekompetanse på Vg3.

Fra høsten 2020 vil Stovner videregående skole tilby utdanning innen anleggsgartnerfaget på Vg2. Skolen har knyttet til seg 11 samarbeidsbedrifter fra anleggsgartnerbransjen som garanterer lærlingsplass i det nye yrkesfaget til alle elever som har bestått Vg2.

Rektorer 
 Per Sakshaug
 Tordis Eriksen
 1995: Arne Mythe
 1995–2007: Bjørn Croff (senere Oslo katedralskole)
 2007–2011: Arvid Helland
 2011–2015: Roald Olsen (fra Sandaker vgs)
 2015-: Terje Wold (fra Akademiet Oslo)

Galleri

Referanser

Eksterne lenker 
 Skolens hjemmesider

Videregående skoler i Oslo
Skoler i bydel Stovner
Utdanningsinstitusjoner etablert i 1979
Marcello Mastroianni

Marcello Mastroianni (født 28. september 1924 i Fontana Liri i Italia, død 19. desember 1996 i Paris i Frankrike) var en italiensk Oscar-nominert skuespiller.

Liv og virke

Bakgrunn 
Hans foreldre var fattige bønder. Under andre verdenskrig arbeidet han en kort periode som tegner, før han ble sendt til en arbeidsleir av tyskerne. Han klarte å rømme, og tilbrakte resten av krigen i et vindusrom i Venezia. Etter krigen dro han til Roma, der han på dagtid arbeidet som kontorist, og om kvelden begynte å spille teater.

Filmskuespiller 
Han hadde sin filmdebut i 1947 i den italienske versjonen av Victor Hugos Les Misérables. Fra midten av 1950-årene etablerte han seg som internasjonal stjerne. Han var minneverdig i Federico Fellinis La dolce vita (1960). 

Han var gift med en og samme kvinne fra 1948 og fram til sin død. Likevel hadde han flere omtalte kjærlighetsforhold. Mot slutten av 1960-årene med Faye Dunaway, som han traff under innspillingen av Et sted for elskende. Årene 1971–1975 hadde han et kjærlighetsforhold til den franske skuespilleren Catherine Deneuve. Henne fikk han også en datter med.

Filmer i utvalg

Æresbevisninger

Vunnet
David di Donatello
Beste mannlige hovedrolle
1964 I går, i dag, og i morgen
1965 Ekteskap på italiensk
1986 Ginger og Fred
1988 Sorte øyne
1995 Sostiene Pereira
1983 Carrer David
1995 Spesial David
1997 Carrer David (posthum) 

Sølvbåndet
Beste mannlige hovedrolle
1955 Giorni d'amore
1958 Hvite netter
1961 Det søte liv
1962 Skilsmisse på italiensk
1986 Ginger og Fred
1988 Sorte øyne
1991 Verso sera
1997 Spesial Nastro d'Argento (posthum)

Filmfestivalen i Venezia
Gulløven
1990 Ærespris
Beste mannlige hovedrolle
1989 Che ora è?
Beste mannlige birolle
1993 Un, deux, trois, soleil 

Filmfestivalen i Cannes
Beste mannlige hovedrolle Actor
1970 Dramma della gelosia (tutti i particolari in cronaca) 
 1988 Sorte øyne

BAFTA-prisen
Best utenlandske mannlige hovedrolle
1963 Skilsmisse på italiensk
1964 I går, i dag, og i morgen

Golden Globe
Golden Globe for beste mannlige hovedrolle – Filmmusical eller komedie
1962 Skilsmisse på  italiensk

César-prisen
1993 Ærescésar

Oscar-nominasjoner 
 1963 – Beste mannlige hovedrolle – Skilsmisse på italiensk
 1978 – Beste mannlige hovedrolle – En spesiell dag
 1988 – Beste mannlige hovedrolle – Sorte øyne

Referanser

Eksterne lenker 
 

Italienske skuespillere
Personer fra provinsen Frosinone
Nord-Gudbrandsdal vidaregåande skule, avdeling Klones

Nord-Gudbrandsdal vidaregåande skule, avd. Klones er et tidligere skolested under Nord-Gudbrandsdal vidaregåande skule i Vågå kommune i Innlandet. Skolestedet ble i 2018 besluttet nedlagt av skoleeier Oppland fylkeskommune, og tilbudene ved skolen ble flyttet til skolestedet Otta.

Skolen hadde 33 studieplasser innenfor på landbruk.
Gården Klones dateres helt tilbake til 1500-tallet og i 1919 flytta ”NordreGudbrandsdalens Landbruks- og Husmorskole” inn på gården.

Klones med utdanningsprogram Naturbruk var den minste avdelingen ved Nord-Gudbrandsdal vidaregåande skule. Skolen hadde tilbud om følgende studieretninger i 2007:

 Vg1 Naturbruk
 Vg2 landbruk og gartneri, Vg2 hest- og hovslagerfag
 Vk2 (Vg3) allsidig landbruk, Vk2 med studiekompetanse

Avdeling Klones lå midt i Nasjonalparkriket – og tilbydde blant annet friluftsaktiviteter og hest i turistnæring som valgfrie forddypningsalternativ for elevene.

Referanser

Eksterne lenker
 Skolens hjemmeside
 Klones AS hjemmeside
 Historie om Klones gård

Videregående skoler i Innlandet
Vågås historie
Fjellfly

Fjellfly ble etablert av Einar Andersen i 1977 etter at navnet tidligere hadde vært i bruk fra 1954 til 1972 av Snorre Kjetilson, med base ved Skien lufthavn, Geiteryggen. Kjetilson kjøpte tidlig på 1960-tallet to Scottish Aviation Twin Pioneer. Begge flyene ble satt inn i rute mellom Skien og Fornebu. En tid mellom 1956 og 1960 ble ruten utvidet til Hamar. Etter en treg start opererte selskapet på det mest 14 fly av variert størrelse (1965). De opererte også charterfly og godstransport. Kafeteriadrift var også en viktig inntektskilde for selskapet på grunn av to bjørner (Tasselass og Bamse) som bodde på Geiteryggen. Snorre Kjetilsons Fjellfly ble slått konkurs i 1972. 

Etter at Andersen reetablerte selskapet på Hovden i Setesdal i 1977 begynte han med en Cessna 206 med flottører. Flåten ble senere utvidet med en Cessna 185 og en DeHavilland Beaver. I 1983 anskaffet selskapet sitt første helikopter. Driften innebar en utstrakt virksomhet innen sightseeing, transport av jegere og fiskere (gjerne høyt til fjells), foto- og reklameflyging, overvåking og anleggsflyging. Selskapet drev også helikopterskole med Hughes 269C, hvor selskapet satset på å gi en profesjonell utdannelse under realistiske forhold. Selskapet etablerte sin egen heliport i naturskjønne omgivelser like sør for Hovden sentrum.

Fjellfly hadde også avdelinger ved Bergen lufthavn, Flesland samt Ulvik i Hardanger.

Etter å ikke ha eksistert som selvstendig selskap siden 2007 ble selskapet reetablert på høsten i 2010. Fra og med januar 2011 har Fjellfly kunnet tilby teorikurs for trafikkflygere (både for helikopter og fly), og fra og med mai 2013 har selskapet hatt egen AOC, lisens og driftstillatelse for operativ flyging med helikopter og sjøfly. Skoledriften ble utvidet med praktisk utdanning på helikopter og sjøfly fra og med oktober 2013.

Selskapet har sin hovedbase for utdanning ved Stavanger lufthavn, Sola, mens operativ base primært er Hovden. I jakt- og fiskesesongen tilbyr Fjellfly flyging ut fra Songadammen og Vågslid skisenter med helikopter, og fra Møsvatn/Skinnarbu med sjøfly.

Eksterne lenker 
 Fjellflys hjemmeside
 Fjellfly på Facebook
 Innslag i Norge Rundt på NRK1 den 26. mars 2004

Flyselskaper etablert i 1954
Flyselskaper etablert i 1977
Norske flyselskaper
Setesdal
Sjøfly
Hardangervidda
Næringsliv i Agder
Norske helikopterselskaper
Hvit trøye (Tour de France)

Hvit trøye (fr. Maillot blanc), også kalt ungdomstrøya, bæres/vinnes av den beste unge rytteren sammenlagt i Tour de France. Med ung rytter menes at man ikke har fylt 26 år 1. januar året etter rittet går. På samme måte som for gul trøye er lederen den som har brukt kortest tid på etappene, pluss eventuelle tidsbonuser.

Det er vanlig at lederen av ungdomskonkurransen i sykkelløp bærer hvit trøye – f.eks Maglia bianca i Giro d'Italia.

Vinnere av hvit ungdomstrøye 
 
2022  Tadej Pogačar
2021  Tadej Pogačar  
2020  Tadej Pogačar  
2019  Egan Bernal 
2018  Pierre Latour
2017  Simon Yates
2016  Adam Yates
2015  Nairo Quintana
2014  Thibaut Pinot
2013  Nairo Quintana
2012  Tejay van Garderen
2011  Pierre Rolland
2010  Andy Schleck
2009  Andy Schleck
2008  Andy Schleck
2007  Alberto Contador 
2006  Damiano Cunego
2005  Jaroslav Popovytsj
2004  Vladimir Karpets
2003  Denis Mensjov
2002  Ivan Basso
2001  Óscar Sevilla
2000  Francisco Mancebo
1999  Benoît Salmon
1998  Jan Ullrich
1997  Jan Ullrich 
1996  Jan Ullrich
1995  Marco Pantani
1994  Marco Pantani
1993  Antonio Martín Velasco
1992  Eddy Bouwmans
1991  Alvaro Mejia
1990  Gilles Delion
1989  Fabrice Philipot
1988  Erik Breukink
1987  Raúl Alcalá
1986  Andrew Hampsten
1985  Fabio Parra
1984  Greg LeMond
1983  Laurent Fignon 
1982  Phil Anderson
1981  Peter Winnen
1980  Johan Van der Velde
1979  Jean-Rene Bernaudeau
1978  Henk Lubberding
1977  Dietrich Thurau
1976  Enrique Martinez-Heredia
1975  Francesco Moser

Eksterne lenker 
 

Tour de France
Sykkeltrøyer
Ungdomsidrett
Bob Hoskins

Robert William «Bob» Hoskins (født 26. oktober 1942 i Bury St. Edmunds, Suffolk, England, død 29. april 2014 samme sted) var en britisk skuespiller. Han er best kjent for roller som gangster og i familiefilmer som Hvem lurte Roger Rabbit? (1988) og Hook (1991).

Karriere 
Hoskins hadde hatt en mengde ulike jobber før han prøvde seg som skuespiller. Han fikk sin scenedebut 1969.

Etter en del småroller på film og TV fikk han 1978 sitt store gjennombrudd i tv-serien Penger fra oven i rollen som Arthur Parker.

Hoskins rolletolkninger i britiske filmer som Mona Lisa gjorde ham til en kritikerfavoritt, og han ble Oscarnominert for sin rolle som sjåfør for den luksusprostituerte Mona Lisa i 1986. Han fikk BAFTAprisen og pris ved filmfestivalen i Cannes. Hoskins gjorde senere komiske roller i Terry Gilliams Brazil, Super Mario Bros og Mrs. Henderson presenterer (den rollen ble han senere en Golden Globenominert for i kategorien Beste mannlige birolle). Sent på 1980-tallet og tidlig på 1990-tallet medvirket han i reklamer for selskapene British Gas og British Telecom.

Filmografi 
 1972 : Up the Front 
 1975 : Royal Flash
 1979 : Zulu Dawn 
 1980 : The Long Good Friday 
 1982 : Pink Floyd The Wall 
 1983 : The Honorary Consul 
 1984 : Lassiter  
 1984 : The Cotton Club 
 1985 : Mussolini: The Decline and Fall of Il Duce
 1985 : Brazil 
 1986 : Sweet Liberty 
 1986 : Mona Lisa 
 1987 : The Lonely passion of Judith Hearne
 1987 : A Prayer for the Dying
 1988 : Hvem lurte Roger Rabbit? 
1988 : The Raggedy Rawney 
 1990 : Mermaids
 1991 : The Inner Circle
 1991 : Shattered
 1991 : The Favour, the Watch and the Very Big Fish
 1991 : Hook 
 1992 : Blue Ice
 1992 : Super Mario Bros 
 1994 : A Century of Cinema 
 1995 : Nixon 
 1995 : Balto 
 1996 : The Secret Agent
 1996 : Michael 
 1998 : Cousin Bette  
 1998 : 24 7: Twenty Four Seven
 1999 : The White river kid 
 1999 : Felicia's Journey  
 2000 : American virgin
 2000 : Enemy at the Gates 
 2001 : Last Orders 
 2001 : The Lost World: Jurassic Park
 2002 : Maid in Manhattan 
 2003 : Den of Lions 
 2003 : Beyond the Sea 
 2003 : The Sleeping Dictionary
 2004 : Vanity Fair 
 2004 : Danny the Dog
 2004 : Mrs. Henderson presenterer
 2005 : Stay
 2005 : Maskens sønn 
 2006 : Paris, je t'aime
 2006 : Garfield 2
 2008 : Doomsday
 2009: A Christmas Carol
 2010: Jentene fra Dagenham
 2011: Outside Bet
 2012: Snow White and the Huntsman

Referanser

Eksterne lenker 
 

Engelske skuespillere
Personer fra Bury St. Edmunds
Nasjonalparkriket

Nasjonalparkriket er et begrep etablert av fire reiselivsorganisasjoner i Nord-Gudbrandsdalen for felles markedsføring av de seks nasjonalparkene Jotunheimen, Rondane, Dovre, Dovrefjell-Sunndalsfjella, Breheimen og Reinheimen.

Eksterne lenker
 

Nasjonalparker i Norge
Jotunheimen
Rondane
Dovrefjell
Thure Forsberg

Thure William Forsberg (født 1917, død 1989) var en trekkspiller fra Sarpsborg.

Referanser 

Norske trekkspillere
Martin Revheim

Martin Alexander Korsvik Eia-Revheim (født 5. juli 1973) er en norsk forretningsmann og kulturarbeider.

Liv og virke 

Martin Revheim vokste opp som sønn av en alkoholisert og voldelig far, noe som har preget han i ettertid, og han utga i 2022 en bok om oppvekst og terapi for å bearbeide traumene fra barndommen.

Et av hans første kulturprosjekter var etableringen av Klubbscenen Blå i Oslo. Foretaket ble stiftet den 28. februar 1998, og Revheim startet etablissementet sammen med Kjell Einar Karlsen. Blå ble etterhvert en del av Brenneriveien Jazzhus. Revheim var medeier frem til 2005.

Etter å ha ledet Kongsberg Jazzfestival fra 2002 til 2005, ble Revheim fra 1. august 2006 orkestersjef i Kringkastingsorkestret.  Fra 2009 til 2011 var han direktør i Stiftelsen Norsk Musikkinformasjon. Fra 2011 er han ansatt i Sparebankstiftelsen DNB som hussjef for Sentralen, et kulturhus i Oslo sentrum som åpnet i 2016.

Han har sittet i juryen for Spellemannprisen.  I 2003 var han en av redaktørene av boken 111 skiver vi elsker (Dinamo, 2003).  

Revheim er utdannet sosionom fra Høgskolen i Oslo (1992-1996).

Bibliografi 

 2022, Å sette sammen bitene, Cappelen Damm, ISBN 9788202680701

Referanser 

Norske forretningsfolk
Norske sosionomer
Fødsler i 1973
James Blunt

James Blunt (født James Hillier Blount 22. februar 1974 i Tidworth) er en britisk musiker. Han har fem Grammy Award-nominasjoner for debutalbumet sitt, Back to Bedlam. Hans singel «You're Beautiful», som ble hans første suksess, lå på topp av hitlistene i mange land, deriblant Norge og USA. Singelen «Tears and Rain» var også en av de store favorittene blant folket. Han ble dermed den første britiske artisten siden Elton Johns 1997-versjon av «Candle in the Wind» som toppet de amerikanske hitlistene. Back to Bedlam solgte totalt 10 663 000 kopier verden over. Albumet lå 42 uker på VG-lista, fem av disse på topp.

Før den kommersielle suksessen jobbet Blunt i den britiske hæren som offiser og var kaptein under Kosovo-krigen, hvor han tjente som oppklaringsoffiser i regimentet The Life Guards og var blant det første soldatene inn i Priština. Låten «No Bravery» fra «Back to Bedlam» er basert på hans opplevelser fra krigen.

11 juni 2013 utgav han albumet Moon Landing, singelen "bonfire heart" toppet hitlistene i 10 land

Referanser

Eksterne lenker 
 
 
 
 

Engelske gitarister
Engelske sangere
Engelske låtskrivere
Britiske offiserer
Personer fra Wiltshire